
Ministru kabineta rīkojums Nr. 732
Rīgā 2025. gada 14. novembrī (prot. Nr. 47 2. §)
Par finansējuma piešķiršanu Aizsardzības ministrijas organizētā projektu konkursa "Nevalstisko organizāciju projektu konkurss 2025" īstenošanai
· 1. Lai veicinātu sistemātisku sadarbību ar nevalstiskajām organizācijām, Aizsardzības ministrijai 2025. gadā no budžeta programmas 30.00.00 ''Valsts aizsardzības politikas realizācija'' piešķirt finansējumu, kas nepārsniedz 49 039 euro, šādu nevalstisko organizāciju projektu īstenošanai:
· 1.1. biedrības "Latvijas Transatlantiskā organizācija" (reģistrācijas Nr. 40008049937) projektam "Uzņēmējspēks: Noturības Akadēmija" – 9800 euro;
· 1.2. biedrības "Latvijas Ilgtspējīgu iepirkumu asociācija" (reģistrācijas Nr. 40008325109) projektam "Jaunieši – nākotnes līderi: Ilgtspējīga sabiedrība, drošība un aizsardzība" – 9995 euro;
· 1.3. biedrības "Latvijas Drošības un aizsardzības industriju federācija" (reģistrācijas Nr. 40008207193) projektam "Latvijas aizsardzības industrijas darbības nepārtrauktības stiprināšana" – 9900 euro;
· 1.4. biedrības "Izglītības attīstības centrs" (reģistrācijas Nr. 40003408194) projektam "Metodisks atbalsts izglītotājiem Valsts aizsardzības koncepcijas sadaļas "Noturība, rīcībspēja, griba" izpratnes veidošanai jauniešos" – 9900 euro;
· 1.5. biedrības "Baltijas iniciatīva Eiropas Savienības reformai" (reģistrācijas Nr. 40008330010) projektam "Stratēģiskā komunikācija vietējo kopienu noturībai pret hibrīdapdraudējumu" – līdz 9444 euro.
· 2. Aizsardzības ministrijai noslēgt vienošanos ar šā rīkojuma 1. punktā minētajām biedrībām, paredzot piešķirto līdzekļu izlietojuma kontroli un nosakot, ka projekts tiek īstenots līdz 2025. gada 1. decembrim un ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīgas šā rīkojuma 1. punktā minētās biedrības.

